संयुक्त राष्ट्र के आंकड़ों के अनुसार 2012 में फ्रांस दुनिया में सबसे ज़्यादा पर्यटक पहुंचे. लेकिन सबसे ज़्यादा पर्यटक जुटाने वाली राजधानी थी- बैंकॉक.संयुक्त राष्ट्र के विश्व पर्यटन संगठन के एक हालिया अध्ययन के अनुसार पिछले साल 8.30 करोड़ पर्यटक फ्रांस गए. यह संख्या इसकी कुल आबादी 6.6 करोड़ से काफ़ी ज़्यादा है.दूसरे स्थान पर अमरीका है लेकिन फ्रांस के मुकाबले वहां 1.60 करोड़ पर्यटक कम आते हैं. चीन, स्पेन और इटली क्रमशः तीसरे, चौथे और पांचवें स्थान पर हैं.लेकिन पर्यटकों के बीच सबसे 



लोकप्रिय होने के बावजूद फ्रांस को इससे बहुत ज़्यादा पैसा नहीं मिलता . भारत का प्रदर्शन कुछ ख़ास नहीं रहा.उसके पर्यटन में केवल पाँच फ़ीसदी की बढ़ोतरी हुई जबकि बर्मा में 52 फ़ीसदी वृद्धि हुई तो श्रीलंका के पर्यटन में 17 फ़ीसदी.फ्रांस के सकल घरेलू उत्पाद में पर्यटन का 7% हिस्सा है जो कार उद्योग से ज़्यादा है. लेकिन पर्यटकों द्वारा खर्च किया जाने का औसत 39,470 रुपये है.जबकि अमरीका में हर पर्यटक पर यह औसत 1,15,112 रुपये, जर्मनी में 76,558 रुपये, ब्रिटेन में 76,313 रुपये का है. लेकिन दक्षिण पूर्व एशिया के मकाउ में, जिसे उसके जुआघरों के लिए जाना जाता है, यह औसत है 1,96,314 रुपये.इसकी एक वजह यह हो सकती है कि फ्रांस में आने वाले 83% पर्यटक अन्य यूरोपीय देशों से आते हैं.इनमें से बहुत से पड़ोसी देशों से आते हैं और वह होटल और रेस्तरां में रहने-खाने के बजाय कैंपिंग करना और सुपरमार्केट से सामान लेकर खाना पसंद करते हैं.इसके विपरीत अमरीका के 55% पर्यटक उसके दो पड़ोसी देशों कनाटा और मैक्सिको से आते हैं. अमरीकी पर्यटन संघ के अनुसार बाकी के 45% से ही पर्यटकों से होने वाली कमाई का 78% मिलता है.फ्रांस की राजधानी को भले ही “प्यार का शहर” कहा जाता हो लेकिन संयुक्त राष्ट्र के अनुसार सिर्फ़ 16.8% पर्यटक ही पेरिस गए.सबसे ज़्यादा पर्यटकों को आकर्षित करने वाली राजधानी की बात हो तो नाम आता है बैंकॉक का.मास्टरकार्ड के अनुसार 



थाईलैंड की राजधानी में हर साल 1.59 करोड़ पर्यटक आते हैं. यह संख्या लंदन से थोड़ी ज़्यादा है.हालांकि 2012 में यह 



तस्वीर उलटी थी. लेकिन बैंकॉक में पर्यटकों की संख्या में तेजी से वृद्धि हुई है- इनमें से ज़्यादातर चीनी पर्यटक हैं.थाईलैंड के पर्यटन प्राधिकरण इस लोकप्रियता का श्रेय फ़िल्म लॉस्ट इन थाईलैंड को देता है. यह फ़िल्म पिछले साल 



अवतार को पछाड़कर चीन की सबसे ज़्यादा कमाई करने वाली फ़िल्म बन गई.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)